Diari Oficial de la Generalitat Valenciana


Sumari del DOGV 8937, del 27-10-2020 (2020/8667)

RESOLUCIÓ de 16 d'octubre de 2020, de la Conselleria d'Educació, Cultura i Esport, per la qual es modifica l'autorització al centre docent privat d'Educació Infantil i Primària denominat Home School International, de Paterna.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8937

Data del DOGV
:   27-10-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/8667


Data del document
:   16-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 16 d'octubre de 2020, de la Conselleria d'Educació, Cultura i Esport, per la qual es modifica l'autorització al centre docent privat d'Educació Infantil i Primària denominat Home School International, de Paterna. [2020/8667]  
L'expedient 2019/405, ha sigut iniciat a instàncies de la titularitat del centre docent privat d'Educació Infantil i Primària denominat Home School International, número de codi 68360060, situat en la ronda Auguste i Louis Lumière, núm. 12, de Paterna (València), en sol·licitud de nova autorització del centre per trasllat de les seues instal·lacions i ampliació de les unitats autoritzades d'Educació Infantil i Educació Primària.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
En l'expedient consta la proposta favorable de la Direcció Territorial de València competent en matèria educativa, que inclou els informes de la Unitat Tècnica de Construccions, respecte a les instal·lacions, i de la Inspecció d'Educació, respecte al professorat i titulacions respectives, de conformitat amb la normativa aplicable.  
Vista la Llei orgànica 8/1985, de 3 de juliol, reguladora del Dret a l'Educació; la Llei orgànica 2/2006, de 3 de maig, d'Educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Vista la proposta del director general de Centres Docents i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
Primer  
Nova autorització del centre docent privat que a continuació s'indica atenent les característiques, ensenyaments i capacitat màxima que ací s'assenyalen:  
  
Codi: 26768180.  
Denominació genèrica del centre: Centre privat d'Educació Infantil i Primària.  
Denominació específica del centre: Home School International.  
Titular: Home School International CIK 4063, SL.  
Domicili: Ronda Auguste i Louis Lumière, núm. 12.  
Localitat: Paterna.  
Província: València  
Nova autorització:  
Trasllat d'instal·lacions i ampliació de les unitats autoritzades d'Educació Infantil i Educació Primària, de manera que el centre queda configurat amb la següent composició:  
Nou domicili: carrer Galerna, núm. 1.  
Localitat: San Antonio de Benagéber.  
Província: València  
Ensenyaments que impartirà:  
- 6 unitats d'Educació Infantil de segon cicle amb 150 llocs escolars.  
- 12 unitats d'Educació Primària amb 300 llocs escolars.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes acadèmics a partir de l'inici del pròxim curs escolar 2021-2022.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 16 d'octubre de 2020.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.